CELEX: C2006/165/41
Language: el
Date: 2006-07-15 00:00:00
Title: Υπόθεση C-235/06: Προσφυγή της  24ης Μαΐου 2006  — Επιτροπή των Ευρωπαϊκών Κοινοτήτων κατά Δημοκρατίας της Αυστρίας

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/22
            
         Προσφυγή της 24ης Μαΐου 2006 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-235/06)
   (2006/C 165/41)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Braun, R. Vidal Puig)
   
      Καθής: Δημοκρατία της Αυστρίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Αυστρίας, παραλείποντας να προβλέψει κυρώσεις υπό την έννοια του άρθρου 16 του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης στις πτήσεις και στην κατάργηση του κανονισμού (ΕΟΚ) 295/91 (1), παρέβη τις υποχρεώσεις της.
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Λόγοι της προσφυγής και κύρια επιχειρήματα
   Το άρθρο 16 του κανονισμού 261/2004 ορίζει ότι, σε περίπτωση που δεν χορηγείται αποζημίωση, δεν προσφέρεται μεταφορά με άλλη πτήση, ή δεν χορηγείται δικαίωμα επιστροφής χρημάτων, πρέπει να προβλέπονται κυρώσεις για τις αεροπορικές εταιρίες. Οι κυρώσεις που προβλέπονται από τα κράτη μέλη για τις παραβάσεις του κανονισμού πρέπει να είναι αποτελεσματικές, αναλογικές και αποτρεπτικές.
   Σύμφωνα με τις πληροφορίες που διαθέτει η Επιτροπή, η Αυστρία δεν έχει ακόμη καθορίσει κυρώσεις για τις παραβάσεις του κανονισμού, που να είναι αποτελεσματικές, αναλογικές και αποτρεπτικές.
   
      (1)  ΕΕ L 46 της 17.2.2004, σ. 1.